Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: Melléklet a 96/2005. (XII. 25.) OGY határozathoz
Paragraph Index: 3077

16. A természeti értékek és erõforrások megõrzése A fenntartható fejlõdés alapvetõ követelménye a természeti elemek, természeti területek, természeti értékek és természeti erõforrások megõrzése, gondozása a következõ nemzedékek számára, az azokkal való takarékos, értékvédõ gazdálkodás megvalósítása. Az ingatlan, a tárgyi és szellemi örökség környezeti szempontokat szem elõtt tartó hasznosítása, a természet megismerésére irányuló ökoturizmus fejlesztése, a hálózati rendszerek kialakítása egyaránt hozzájárulnak a versenyképesség, ezen keresztül a társadalmi jólét növeléséhez. A természeti erõforrások védelme hassa át az élet minden területét Az agrár- és vidékfejlesztés keretében a mezõgazdasági tevékenységek környezetbarát átalakításával, a termõhelyi adottságokhoz, tájhoz igazodó termék- és birtokstruktúra kialakításával, az ökológiai típusú gazdálkodás támogatásával, a falusi turizmus fejlesztésével, valamint az agrár-biodiverzitás növelésével elõsegíthetõ a vidéki településeken (ideértve a kistelepüléseket, tanyás és aprófalvas térségeket) az élet minõségének javítása és az egészséges, mezõgazdasági termékek elõállítása. A mezõgazdaságban támogatni kell az ökológiai típusú gazdálkodást Az integrált vízgyûjtõ-gazdálkodáson alapulva szükséges mindazon intézkedések, tevékenységek, beavatkozások összehangolása és széles körû partnerségben történõ tervezése és megvalósítása, amelyek elõsegítik a vízkárelhárítást és hatással lehetnek a vizek mennyiségi, minõségi és ökológiai állapotára, a belterületi és sík vidéki, dombvidéki vízrendezésre.

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes